text: Sunnudagin 22. januar settu vit hol á talurøðina um 1. Pætursbræv, sum vit fara ígjøgnum í vetur og vár. Vit vilja eggja tær eisini at granska brævið hetta sama tíðarskeiðið. Lat okkum taka okkum tíð at lesa gjøgnum brævið fleiri ferðir, grundað á tað, og lata Gud tala til okkara.
text: #000000
text: Her á síðuni fara vit framyvir at leggja nakrar greinar út, sum vónandi kunnu stuðla upp undir lesnaðin av 1. Pætursbrævi. Vónandi kanst tú fáa nakað burturúr, bæði um tú vanliga lesur nógv í Bíbliuni, ella um tað er nakað nýtt fyri teg.
text: #000001
text: Í fyrra bræv hjá Pætur skrivar hann um nógv, og tað er mangt at kanna har, men tó havi eg valt at skriva um kapittul 2:13-25. Her skrivar Pætur um at gera tað góða, at akta, um at líða og um Kristus.
text: #000003
text: Verið tí fyri Harrans skuld allari menniskjaligari fyriskipan undirgivin, veri tað nú konginum sum hinum hægsta ella landshøvdingum sum teimum, ið sendir eru av honum, teimum til revsing, sum ilt gera, men teimum til rós, sum gott gera! Tí vilji Guds er, at tit soleiðis, við at gera hitt góða, skulu fáa fávitsku dáranna at tagna – sum fræls, tó ikki sum tey, ið hava frælsið til skjól óndskapar, nei, sum tænarar Guds.
text: #000004
text: Ærið øll, elskið bróðurskapin, óttist Gud, heiðrið kongin!
text: #000005
text: Tit trælir! Verið í øllum ótta harrum tykkara undirgivin, ikki bert hinum góðu og mildu, men eisini hinum rangvørgu! Tað finnur náði, um onkur, bundin til Gud í samvitsku síni, er tolin í sorgum, tóat hann líður órætt. – Hvat rós er í tí, um tit eru tolin, táið tit verða sligin fyri syndir tykkara! Men eru tit tolin, táið tit gera hitt góða og tó líða ilt – tað finnur náði hjá Gudi. Tí tað vórðu tit kallað til, og Kristus leið jú eisini fyri tykkum og læt tykkum fyridømi eftir, so tit skulu fylgja eftir í fótasporum Hansara, sum gjørdi ikki synd, í hvørs munni heldur ikki var funnið svik, sum háðaði ikki aftur ímóti, táið Hann varð háðaður, hótti ikki, táið Hann leið, men gav tað upp til Hansara, sum dømir í rættvísi – sum sjálvur bar syndir okkara á likami Sínum upp á træið, fyri at vit, deyð frá syndunum, skuldu liva fyri rættvísina, og við hvørs sárum tit eru grødd. Tit vóru jú sum seyður, ið vilstur er, men hava nú vent við til hirða og umsjónarmann sálna tykkara.
text: #000006
text: Pætur skrivar um at vit mugu fyri Guds skyld, vera øllum, sum eru yvir okkum, lýðin. Hann sigir at vit skulu akta teimum sjálvt um tey eru vánligar leiðarar, ella enntá ónd. Hvussu kann tað vera vilja Guds?Hetta kann ikki merkja at vit altíð bara skulu akta. Tí Dániel hann bað enn til Gud sjálvt um hann ikki hevði loyvi til tað. Mordekai boygdi seg ikki fyri Haman.
text: #000007
text: Leggur Gud einki í at fólk líða, tá Pætur her bara biðja tey akta? Jesus tosar jú nógv um at verja tey sum eru smá og tey sum eru veik.
text: #000008
text: Men tann, ið verður einum av hesum smáu, sum trúgva á Meg, til ástoyt, honum var tað betri, at mylnusteinur varð hongdur um háls hansara, og hann varð søktur í djúp havsins.
text: #000009
text: Profetarnir í gamla testamentið tey boygdi seg ikki fyri órættvísar kongar, men talaðu ímóti, tá tey behandlaðu fólk skeivt.
text: #000010
text: nei, Eg skal senda eld móti Juda, og hann skal oyða hallir Jerúsalems. So sigur HARRIN: Aftur fyri at Ísrael trífalt hevur misbrotið seg, ja, fýrfalt, gangi Eg ikki frá tí – aftur fyri at teir selja hin sakleysa fyri pening og hin fátæka fyri einar skógvar.
text: #000011
text: Hví skrivar Pætur soleiðis, og hvat meinar hann við?
text: #000012
text: Grundin til at vit skulu halda lógirnar í samfelagið, sum til dømis at gjalda skatt o.s.fr., er at tey ikki skulu kunnu hava nakað ringt at siga um okkum. Tá vit fylgja Gud, og gera tað góða, kunnu vit alíkavæl uppliva at blíva hataði. Vit uppliva at blíva behandlað órættvíst. Men Gud biðir okkum vera tolin. Vit skulu fylgja eftir Jesus, sum eisini leið órættvíst. Gud lovar at vit skulu fáa náði frá Honum – til at tola tað, og til at vera tolin. Hann hevur eisini lovað at Gud skal døma tey sum behandla okkum órættvíst.
text: #000013
text: Vit skulu akta okkara leiðarum (foreldur, lærarir, løgtingið, poltiið o.s.fr) – um tað tey biðja okkum um ikki er ímóti Guds boðum. Gud gevur okkum náði at gera tað góða. Hann skal døma rættvíst til endan.
text: #000014
text: Sunnudagin 22. januar settu vit hol á talurøðina um 1. Pætursbræv, sum vit fara ígjøgnum í vetur og vár. Vit v...
text: #000016